Les versions catalana i castellana d'aquest document van ser publicades en el DOGC núm. 6768, d'11.12.2014.
Es versions catalana e castelhana d'aguest document sigueren publicades en DOGC núm. 6768, d'11.12.2014.
Actuaument, tota agenda de creishement futur passe necessariament pera potenciacion dera activitat exteriora dera economia.
Eth sector exterior de Catalonha, per miei des exportacions, eth torisme e era inversion exteriora, permet hèr de motor dera activitat productiva en generau e, quan conven, compensar es possibles contraccions que patís era economia catalana.
Cau reconéisher era societat civiu damb dimension internacionau coma un aliat clau en desvolopament dera accion exteriora de Catalonha.
b) Eth posicionament de Catalonha en exterior coma actor internacionau actiu damb relacion a matèries que son competéncia dera Generalitat o d'interès entà Catalonha.
c) Eth posicionament de Catalonha deuant era Union Europèa e era participacion dera Generalitat enes institucions europèes, de conformitat damb era normativa vigenta.
Damb era finalitat que determine er apartat 1, aguesta lei:
b) Definís era tipologia e era estructura d'un hilat sufisent e eficaç d'unitats de representacion dera Generalitat en exterior.
g) Oficines sectoriaus deth Govèrn en exterior: es unitats de representacion deth Govèrn en exterior qu'an un encastre d'actuacion sectoriau, corresponent ath d'un departament; aguestes unitats s'adscriuen organicament e foncionaument ath departament competent en encastre sectoriau corresponent o a un des organismes o entitats que'n depenen.
j) Diplomàcia culturau de Catalonha: es activitats de diplomàcia publica de Catalonha que consistissen ena projeccion internacionau dera creacion, era indústria e era lengua catalanes, en supòrt ara formacion exteriora des creadors e ena participacion en organizacions culturaus internacionaus, d'acòrd damb era normativa vigenta.
l) Diplomàcia esportiva de Catalonha: es activitats de diplomàcia publica de Catalonha adreçades a impulsar eth reconeishement internacionau der espòrt catalan.
Era accion exteriora de Catalonha e es relacions dera Generalitat damb era Union Europèa se regissen pes principis rectors que seguissen:
h) Eth compliment deth principi de leialtat institucionau mutuau e era cerca de sinergies damb eth Govèrn der Estat e damb es autes administracions publiques, d'acòrd damb es principis rectors des politiques publiques establides per Estatut.
i) Eth respècte dera diversitat, era varietat e era riquesa deth territòri de Catalonha, eth reconeishement deth potenciau dera capacitat de Barcelona e era proteccion der equilibri territoriau.
Era accion exteriora de Catalonha e es relacions dera Generalitat damb era Union Europèa se regissen pes finalitats que seguissen:
e) Eth supòrt as comunitats catalanes der exterior e er establiment de relacions de supòrt damb es ciutadans catalans en exterior.
Corresponen ath Parlament, de conformitat damb er Estatut e d'acòrd damb eth principi d'autonomia reglamentària, es foncions que seguissen:
h) Exercir era foncion de contraròtle deth principi de subsidiarietat des actes legislatius dera Union Europèa.
Correspon ath president dera Generalitat, en exercici dera mès nauta representacion dera Generalitat, impulsar e mantier relacions damb es autoritats der encastre internacionau.
c) Participar en nomenament, a propòsta deth departament competent en aguesta matèria, des persones qu'agen de representar era Generalitat enes delegacions negociadores der Estat deuant era Union Europèa e ena representacion permanenta der Estat deuant era Union Europèa.
d) Coordinar era projeccion exteriora des politiques sectoriaus des departaments deth Govèrn e des ens, es organismes o es entitats que depenen dera Administracion dera Generalitat o que i son vinculadi, entà garantir-ne era adequacion e era coeréncia damb es objectius e es prioritats fixadi peth Plan estrategic d'accion exteriora e de relacions damb era Union Europèa.
As efèctes de çò qu'establís era letra d der apartat 1, es departaments deth Govèrn e es ens, es organismes o es entitats que depenen dera Administracion dera Generalitat o que i son vinculadi an d'informar eth departament o es departaments competents en matèria d'accion exteriora e de relacions damb era Union Europèa, segons er encastre competenciau respectiu, des sues politiques, actuacions e projèctes damb dimension en exterior e en encastre dera Union Europèa.
D'autes institucions dera Generalitat
Eth Govèrn e era Administracion dera Generalitat an d'aprofitar era experiéncia derivada des accions exteriores dera rèsta d'administracions publiques de Catalonha e, conseqüentament, an d'impulsar era collaboracion damb es ens locaus entà generar sinergies positives, concertar espacis d'escambi d'informacion que permeten definir estratègies compartides, esvitar duplicitats o actuacions contradictòries e dispausar damb era maxima eficiéncia des recorsi disponibles, damb era finalitat de melhorar era efectivitat dera accion exteriora e des relacions damb era Union Europèa.
c) A d'impulsar eth potenciau internacionau e era capacitat innovadora dera economia catalana.
h) Quinsevolha auta actuacion relacionada damb eth desplegament des competéncies estatutàries dera Generalitat en aguesta matèria.
Eth hilat d'unitats de representacion dera Generalitat en exterior se fomente enes principis d'eficiéncia e eficàcia e de redicion de compdes.
Es oficines sectoriaus deth Govèrn en exterior defenen prioritàriament es interèssi sectoriaus que n'an motivat era creacion.
Relacions dera Generalitat damb era ciutadania e damb era societat civiu en matèria d'accion exteriora
Capitol I. Diplomàcia publica de Catalonha
Projeccion internacionau dera ciutadania catalana
Relacions dera Generalitat damb era ciutadania e es comunitats catalanes der exterior
Relacions damb es catalans residents en exterior
Eth Govèrn a de velhar perque es ciutadans catalans residents en exterior poguen hèr efectius es sòns drets, e damb aguest objectiu a de promòir es accions de besonh entà qué eth marc normatiu vigent en Catalonha en aguesta matèria tengue en compde es circonstàncies especiaus d'aguest collectiu.
Eth Govèrn a d'amiar a tèrme eth desplegament reglamentari de besonh e a d'adoptar es mesures adequades entà dotar era Administracion dera Generalitat de personau damb preparacion e coneishements especifics entà exercir es foncions que li corresponen en encastre dera accion exteriora de Catalonha e en encastre des relacions dera Generalitat damb era Union Europèa.
Se deròguen er article 6, relatiu ath reconeishement oficiau des casals catalans, e es articles 19, 20 e 21, relatius ara Trobada de Casals Catalans, dera Lei 18/1996, deth 27 de deseme, de relacions damb es comunitats catalanes der exterior.
Se deròguen totes es disposicions de rang egal o inferior ad aguesta lei que s'i opausen o que la contradiguen.